Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12917

d) felhatalmazott személy hozta be a javakat, és azok a javak meghatározott körébe tartoznak. 4.28 Ajánlott gyakorlat. – A meghatározott követelményeket - beleértve a hivatalos követelmények teljesítéséről szóló megfelelőségi feljegyzést, és a kereskedelmi feljegyzéseket kezelő elfogadható rendszert – felmutató felhatalmazott importőr számára a szerződő államok előzetes információszolgáltatásra alapozott különleges eljárást alakítsanak ki, amely biztosítja a javak érkezéskori azonnali felszabadítását. 4.29 Ajánlott gyakorlat. - A 4.25-től a 4.28 pontig leírt különleges vagy egyszerűsített eljárásra nem elfogadható javakat, a vám- és egyéb előírások betartása függvényében, érkezéskor nyomban fel kell szabadítani, illetve engedélyezni kell. A szerződő államok, a szokványosnál több ellenőrzést nem igénylő rakományok esetében tűzzék ki célul, hogy a felszabadítást és a megfelelő dokumentumok kiadását a rakomány megérkezésétől számított 3 órán belül elvégzik. A közszolgálati hatóságok, a légi-jármű üzemeltetők, az importőrök, vagy felhatalmazott ügynökeik saját tevékenységeiket úgy hangolják össze, hogy e célkitűzés megvalósulhasson. 4.30 Ajánlott gyakorlat. – A szerződő államok a küldemény részek felszabadítására vonatkozó kérelmeket bonyolítsák, amikor már minden információt benyújtottak és teljesítették a küldemény részekre vonatkozó egyéb követelményeket. 4.31 A szerződő államok engedjék meg, hogy a nemzetközi repülőtéren légi-járműből kirakodott javakat az államon belüli bármely engedélyezésre illetékes vámhivatalhoz szállíthassák. Az ilyenfajta szállításra vonatkozó vámeljárás a lehető legegyszerűbb legyen. 4.32 Amikor érkezéskor a javakat tévedés, kényszerhelyzet miatt, vagy azért nem rakodták ki rendeltetési helyén, mert az hozzáférhetetlen volt, akkor a szerződő államok ne rójanak ki büntetést, bírságot, vagy egyéb hasonló díjakat feltéve, hogy

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes